E-tol: Departement gee miljarde vir Sanral | Maroela Media
Die departement van vervoer het tydens sy mediumtermyn-begroting altesaam R5,7 miljard aan die tolpaaienetwerk van die Suid-Afrikaanse Nasionale Padagentskap (Sanral) oorgedra.
Dié oordrag is ŉ strategiese ingryping deur die departement om nie-betaling deur padgebruikers van die Gautengse snelwegverbeteringsprojek (GFIP) te hanteer.
“Sanral se tolpadnetwerk het gevolglik finansiële probleme ervaar en om seker te maak dat Sanral kan voldoen aan sy betalingsvoorwaardes aan beleggers en om die tolpadnetwerk oor die land heen in stand te kan hou, is geld van die nie-tolnetwerk na die tolnetwerk oorgedra,” het Bonginkosi Nzimande, minister van vervoer, gesê.
“Omdat geen bykomende finansiering van die nasionale tesourie bekom kan word om die GFIP-tekort te dek nie, moes die departement sy mediumtermynuitgawes herprioritiseer terwyl die regering in gesprek tree met alle betrokke belanghebbendes op die permanente GFIP-model,” het die minister bygevoeg. “Die departement van vervoer werk hard om seker te maak dat dié GFIP-kwessie vinnig opgelos word.”
Genade, is daar statistieke beskikbaar om te sien wat die ANC die afgelope 25 jaar aan verkeerde besluite, korrupsie en papgeld die belasingbetaler gekos het? Kan hulle ook vir ons dalk inlig hoeveel honderde kilometer diep daai put is?
So baie goedkoper gewees het om dit heetemal te skrap
Hulle besluit. Ons betaal. Watter beter besigheid wil jy dan nou doen?
Dit alles te danke aan die afrikane se obsessie om n wêreld sokker toernooi in SA te hou
Lekker man,LEKKER ! ? die geld ?? is volop om uit te deel? en te mors!!
ONS LAND SE PAAIE is mos in ń WONDERLIKE toestand….